Diari Oficial de la Generalitat Valenciana


Sumari del DOGV 1967, del 18-02-1993 (1993/827188)

DECRET 13/1993, de 8 de febrer, del Govern Valencià, pel qual accepta la cessió gratuïta de la propietat de la parcel.la 22-2 situada en el terme municipal d'Altea, partida Garganes, destinada a la construcció d'un centre de salut, realitzada per l'Ajuntament d'Altea.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/08/13/dof/vci/html**

### Dades del document

Número de DOGV
:   1967

Data del DOGV
:   18-02-1993

Secció del DOGV
:   DISPOSICIONS GENERALS

Número del document
:   1993/827188


Data del document
:   08-02-1993

Organisme emissor
:   Conselleria d'Economia i Hisenda

Tipus de document
:   Decret

Decret 13/1993, de 8 de febrer, del Govern Valencià, pel qual accepta la cessió gratuïta de la propietat de la parcel.la 22-2 situada en el terme municipal d'Altea, partida Garganes, destinada a la construcció d'un centre de salut, realitzada per l'Ajuntament d'Altea.  
L?Ajuntament d'Altea, en sessió plenària realitzada el dia 27 d'agost de 1992, acordà la cessió gratuïta a la Generalitat Valenciana de la propietat de la parcel·la 22-2 situada en la partida Garganes, d'Altea, de la qual és propietari.  
La cessió es realitza amb el fi determinant de construir-hi un centre de salut.  
A petició del Conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 8 de febrer de 1993,  
DECRETE  
Article primer  
Acceptar la cessió gratuïta de la propietat, realitzada per l'Ajuntament d'Altea, de l?immoble següent:  
Parcel·la urbana 22-2 en el terme municipal d'Altea, partida Garganes, de forma rectangular, amb una superfície de 738 m2. Confronta: al nord, en línia recta de 18,50 m, amb vial 2.4.2; sud, en línia recta de 40 m, amb parcel·les 75 i 58 resultant; est, en una línia de 40 m, amb parcel·la 56 i 57; i oest, en línia recta de 40 m, amb vial 2.2.7.  
Aquesta finca es troba inscrita en el Registre de la Propietat de Callosa d'En Sarrià, tom 799, llibre 174 de la Nucia, foli 151, finca 23452, inscripció 1ª.  
Article segon  
La cessió gratuïta efectuada per l'Ajuntament d'Alacant es fa amb la condició de destinar l?immoble a centre de salut.  
Article tercer  
El dret de propietat derivat de la cessió s'haurà d'incorporar a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 8 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI